Toeka: Oud-matroos boer met seegras
JY LEES NOU Toeka: Oud-matroos boer met seegras
Soms spoel seegras net tot in die vlak water. 'n Trekker met 'n ghrop word dan gebruik om dit tot op die strand te hark. Dié trekker word gereeld nagesien, en doen die werk al sewe jaar lank. .
Uit: Landbouweekblad, 29 Oktober 1968
As oud-vlootoffisier het hierdie boer vir hom 'n egte seeboerdery op die been gebring. Sy hoofboerdery is seegras, en daaruit kom 'n stewige inkomste. Kommandeur J.H. Wicht, wat tot 'n klompie jare gelede 'n offisier in die vloot was, wou ná sy uittrede gaan boer, maar die liefde vir die see was nog sterk. Hy het 'n plaas langs die blou waters van Saldanhabaai aangeskaf. Seegras is deesdae 'n gesogte artikel en van groot kommersiële belang.
In die winter word probleme met die droog van die gras ondervind. Die aangewese metode is dan om die gras op drade te hang sodat dit nie met die grond in aanraking kom nie.
Die gras bevat 'n stof, agar-agar, wat vir die maak van penisillien gebruik word. Dit word ook deur onder tandartse en die vervaardigers van droëselbatterye en tekstielware gebruik. 'n Voordeel van seegrasboerdery is dat daar nie geploeg, geplant en gesaai hoef te word nie. Die gras spoel eenvoudig uit. Al wat die boer moet doen, is om dit te "oes" met 'n trekker en sleepwa.